Pensjonen fra folketrygden utgjør den største delen av vår totalpensjon. Den opparbeides uavhengig av hvor du jobber, og tjenes opp på bakgrunn av din arbeidsinntekt. Vær oppmerksom på at reglene for opptjening, beregning og levealdersjustering av alderspensjon varierer etter når du er født.
Tas ut fra 67 år
Alderspensjon fra folketrygden kan tas ut fra måneden etter fylte 67 år. Hvis du har høy nok opptjening kan du ta ut pensjon allerede fra fylte 62 år. Utbetalingen vil bli større jo lenger man venter med å ta den ut. Uttaket kan tas ut fleksibelt, det vil si enten som hel pensjon (100 prosent) eller gradert. Uttaksgrad kan endres én gang per år.
Pensjonen forkortes ikke ved arbeid ved siden av.
Alderspensjon fra folketrygden søker du om via tjenesten Din pensjon hos NAV. Hos NAV kan du også få mer informasjon om ordningen.
Sist oppdatert: 6. juli 2022